
ПРОТОКОЛ  № 37
от 30.07.2026 г.


Днес, 30.07.2026 г. от 18:00 часа, в заседателната зала на общината, се проведе редовно заседание на Общински съвет – Чавдар.


На заседанието присъстваха 11 общински съветници – от общ брой 11 – Мария Томева, Стамен Стаменов, Тодор Дишлянов, Лъчезар Геров, Станислав Велчев, Венцислав Нанов, Иван Сеизов, Патрисия Николова, Иван Нешков, Мартин Чан и Цветан Илков. 




На заседанието присъстваха г-н Григор Даулов – кмет на община Чавдар, г-жа Павлина Павлова – секретар на Общинска администрация, и гражданин – г-жа Т. Илкова.


Заседанието откри и ръководи г-жа Мария Томева - председател на ОбС-Чавдар,  която прочете предварително обявения дневен ред:
1. Докладна записка вх. № ОбС-361/20.07.2026 г. относно: Отчет по изпълнение на Решения, взети от ОбС - Чавдар, за периода 01.01.2026 г. до 30.06.2026 г. и сключените договори по взетите решения от 01.01.2026 г. до 30.06.2026 г.

докладва г-н Г. Даулов - Кмет на община Чавдар

2. Докладна записка вх. № ОбС-363/20.07.2026 г. относно: Приемане на отчет за дейността на ОбС-Чавдар и неговите комисии за периода - 01.01.2026 г. -30.06.2026 г.

докладва г-жа М. Томева - Председател на ОбС-Чавдар

3. Докладна записка с вх. № ОбС-364/23.07.2026 г. относно: Приемане на общински годишен план за развитие на социалните услуги през 2027 г. на територията на община Чавдар.

     докладва г-н Г. Даулов - Кмет на община Чавдар

4. Докладна записка вх. № ОбС-365/24.07.2026 г. относно: Мотивирано предложение от Мария Томева за удостояване със званието „Почетен гражданин на община Чавдар”.

    докладва г-жа М. Томева - Председател на ОбС-Чавдар

5. Молба с вх. № ОбС-362/20.07.2026 г.

докладва г-жа М. Томева - Председател на ОбС-Чавдар

6. Изказвания, питания, становища и предложения на граждани

7. Разни.
Г-жа Мария Томева - Председател на ОбС-Чавдар, даде думата за предложения за изменение и допълнение на дневния ред, но такива на постъпиха.
Общинските съветници гласуваха и започнаха работа по първоначално обявения дневен ред.
ПЪРВА ТОЧКА ОТ ДНЕВНИЯ РЕД
Докладна записка вх. № ОбС-361/20.07.2026 г. относно: Отчет по изпълнение на Решения, взети от ОбС - Чавдар, за периода 01.01.2026 г. до 30.06.2026 г. и сключените договори по взетите решения от 01.01.2026 г. до 30.06.2026 г.
       Г-жа Мария Томева – Председател на ОбС, даде думата на г-н Григор Даулов – Кмет на община Чавдар.

-г-н Г. Даулов – Уважаема госпожо председател, уважаеми общински съветници! Съгласно изискванията на ЗМСМА, представям отчет по изпълнение на решенията, взети от ОбС-Чавдар за полугодието. Ако имате въпроси, ще отговоря.

-г-н Т. Дишлянов – Председател на ПК „Бюджет, финанси и нормативна дейност“ – Комисията предлага да се приеме отчетът.
Не постъпиха други предложения и се премина към гласуване.
На основание чл.21, ал.1, т.23 и чл.44, ал.1, т.7 от ЗМСМА, във връзка с чл. 67, ал. 1 от Правилника за организация и дейността на ОбС, с 11 гласа „ЗА”, 0 „ПРОТИВ” и 0 „ВЪЗДЪРЖАЛ СЕ”, ОбС Чавдар взе
РЕШЕНИЕ № 341 

Общински съвет Чавдар приема отчет по изпълнение на Решения, взети от ОбС-Чавдар, за периода 01.01.2026 г. до 30.06.2026 г. и сключените договори по взетите решения от 01.01.2026 г. до 30.06.2026 г. 
ВТОРА ТОЧКА ОТ ДНЕВНИЯ РЕД 



Докладна записка вх. № ОбС-363/20.07.2026 г. относно: Приемане на отчет за дейността на ОбС-Чавдар и неговите комисии за периода - 01.01.2026 г. -30.06.2026 г.

       Г-жа Мария Томева – Председател на ОбС – Съгласно ЗМСМА председателят на ОбС трябва да внесе за разглеждане отчет за дейността на ОбС и неговите комисии – тази докладна е за първото полугодие на 2026 г. В докладната записка съм посочила всяко едно решение на ОбС-Чавдар.

-г-н Т. Дишлянов – Председател на ПК „Бюджет, финанси и нормативна дейност“ -  Становището на комисията е да преминем към гласуване.
Не постъпиха други предложения и се премина към гласуване.
На основание чл.27, ал.6 от ЗМСМА и във връзка с чл. 42, т.7 от Правилника за организация и дейността на ОбС- Чавдар, неговите комисии и взаимодействието му с общинска администрация, с 11 гласа „ЗА” 0„ПРОТИВ” и 0 „ВЪЗДЪРЖАЛ СЕ” ОбС взе
РЕШЕНИЕ № 342 

Общински съвет Чавдар приема Отчет за дейността на Общински съвет Чавдар и неговите комисии за периода 01.01.2026 г. до 30.06.2026 г.
ТРЕТА ТОЧКА ОТ ДНЕВНИЯ РЕД

Докладна записка с вх. № ОбС-364/23.07.2026 г. относно: Приемане на общински годишен план за развитие на социалните услуги през 2027 г. на територията на община Чавдар.

Г-жа Мария Томева – Председател на ОбС, даде думата на г-жа  П. Павлова – Секретар ОА.
-г-жа П. Павлова – Уважаеми общински съветници, както ви докладвах на заседание на комисиите, изготвен е Годишен план за развитие на социалните услуги през 2027 г. Проведено е обществено обсъждане със заинтересованите страни. Този документ е разгледан и приет от Съвета по въпросите за социалните услуги в община Чавдар. Предлагам да примете Годишния план за развитие на социалните услуги през 2027 г. на територията на община Чавдар. 

-г-н М. Чан – член на ПК „Образование, култура, спорт, туризъм, социални дейности и здравеопазване“ – Комисията разгледа докладната записка и можем да преминем към гласуване.


Не постъпиха други предложения и се премина към гласуване.
На основание чл.21, ал.1, т.12, чл. 27, ал. 3  и чл.17, ал.1, т.7 от ЗМСМА, във връзка с чл.38, ал.1 от Закона за социалните услуги и чл.59, ал.1, чл.60 и чл.61 от Наредба за планирането на социалните услуги, чл. 7 от Правилника за организацията и дейността на ОбС с 11 гласа „ЗА” 0„ПРОТИВ” и 0 „ВЪЗДЪРЖАЛ СЕ” ОбС взе
РЕШЕНИЕ № 343
Общински съвет – Чавдар приема Общински годишен план за развитие на социалните услуги през 2027 г. на територията на община Чавдар.
ЧЕТВЪРТА ТОЧКА ОТ ДНЕВНИЯ РЕД
Докладна записка вх. № ОбС-365/24.07.2026 г. относно: Мотивирано предложение от Мария Томева за удостояване със званието „Почетен гражданин на община Чавдар”.


Г-жа Мария Томева – Председател на ОбС – Както Ви казах на заседанието на комисиите, това мотивирано предложение е свързано с удостояването на отец хаджи Недко Бръмбаров. Всеки едни от нас го познава, познават го и в целия регион. Познава всяка едно семейство и е запознат с всички човешки съдби. 40 г. е бил в църквата в с. Чавдар. Свързах се с него и е подписал декларация за съгласие да бъде предложен за „Почетен гражданин на община Чавдар“. 
  -г-н М. Чан – С риск уважаеми колеги да понеса негативи, ще изкажа моето мнение по докладната. За мен  почетен гражданин на дадена община трябва да бъде първо жител, адски много да е допринесъл за развитието и блатоустройството на живущите. Несравнимо е за службата на отец Недко Бръмбаров, за това което е направил за църквата. За мен този човек е необходимо да е доринесъл за самото развитие за благоустройството на селото.

  -г-н С. Стаменов – Напълно подкрепям мотивите, изложени в докладната записка. Няма какво повече да кажа. Ние всички знаем, че е запознат с всички човешки съдби в региона и той ги е споделял с всеки един от нас. Доколкото знам е с ампутирани два долни крайника. Подкрепям това предложение.


-г-н И. Нешков – Аз също подкрепям предложението с докладната записка. Познавам го много добре, много отдавна, още откогато дойде в селото. За мен този човек е служил над 40 години на църквата, уважаван и с голям авторитет. Затова подрепям докладната записка.


-г-н М. Чан – Надявам се, че не сте ме разбрали погрешно, че съм против самия човек, като личност. Помагал е на много хора, но не мисля, че общината някога е отказала помощ. 


-г-н Т. Дишлянов – Аз подкрепям г-н Чан и ще гласувам „ЗА“. По този начин мисля, че олеква тази титла „Почетен гражданин на община Чавдар“. Защото има доста хора, които са заслужили и за които ако внеса докладна, ще има да умуваме. Подкрепям го,  ще гласувам „ЗА“, именно затова, че е свещеник.

-г-н М. Чан  - член на ПК „Образование, култура, спорт, туризъм, социални дейности и здравеопазване“ – Предложението на комисията е да преминем към гласуване.



Не постъпиха други предложения и се премина към гласуване.
На основание чл.21, ал. 1, т. 22 и чл.27, ал. 3 от ЗМСМА, във връзка с чл.17 и чл.18 от Наредба за символите и почитните знаци за морално стимулиране и признание на физически и юридически лица с особени заслуги към община Чавдар и чл.6, ал.1, т. 20 от Правилника за организацията и дейността на ОбС с 11 гласа „ЗА”, 0 „ПРОТИВ” и  1 „ВЪЗДЪРЖАЛ СЕ” Мартин Чан , ОбС взе
РЕШЕНИЕ № 344
Общински съвет Чавдар удостоява Отец Хаджи Недко Иванов Бръмбаров със званието „Почетен гражданин на община Чавдар” като израз на признателност за неговия дългогодишен духовен, обществен и морален принос към община Чавдар.

ПЕТА ТОЧКА ОТ ДНЕВНИЯ РЕД
Молба с вх. № ОбС-362/20.07.2026 г.
Г-жа Мария Томева – Председател на ОбС – Постъпила е молба в ОбС-Чавдар от д-р М. Лазаров. В молбата пише, че се е установил да живее и работи в община Чавдар. Благодарен е за направения козметичен ремонт миналия месец и се обръща към г-н Даулов и общинските съветници с молба - по възможност да бъде отпусната помощ за закупуване на нов стоматологичен стол. „Имам предвид, че стоматологичния стол е дълготраен актив, който ще остане в здравната служба дълго време. Ще бъде повишено качеството на предоставяне на здравните услуги.“ Ако се уважи молбата, той се задължава да поеме поддръжката на стола, всеки месец да извършва профилактични прегледи на учениците от ОУ „Св. св. Кирил и Методий“ и за ДГ „Щастливо детство“ по предварителен график. Представил е фактура на стойност 10 000 евро и другата фактура, която е при счетоводителя му, е на стойност 5000 евро. Възпрепятстван е тази вечер, поради което не може да присъства на днешното заседание. Цената на стола е 15 000 евро.
-г-н И. Нешков – Аз исках да присъства, за да може да разясни първо на този стол, който го има, какво му има, за да се налага нужда от нов. Това само той може да каже, каква му е идеята. Лично неговата фирма ли трябва да се финансира? Това са неща, които трябва да знаем преди да гласуваме. 

-г-н С. Стаменов – Аз от докладната записка разбирам, че столът, ако стигнем до консенсус да се закупи, ще остане собственост на община Чавдар. А зъболекарят съответно ще поеме разходите за поддръжката му. Това касае както гаранционни му срок, така и след него. Отделно, че ще извършва тези прегледи.  Място за сравнение няма, защото технологиите се развиват и вървят напред. Явно има спънки за закупуването на нов стол. Мисля, че ще бъде от полза за всички от селото. Мисля, че общината може да задели тези средства, ако не тази, то догодина.

-г-н Г. Даулов – Може, може да се вземе решение.

-г-н М. Чан – Подкрепям мнението на г-н Нешков за това, че д-р Лазаров трябваше лично да присъства и да се аргументира. Ако има възможност, като се закупи този стол, да бъде общински актив, а зъболекарят да си поеме поддръжката. Ако се закупи този стол, трябва да има някакво финансово облекчение за жителите на Чавдар. Не само за децата, както е написал. По този начин всяка една фирма може да поиска нещо. В този случай може да има някакво облекчение. За мен тази докладна трябва да бъде отхвърлена, докато д-р Лазаров не се аргументира и каже лично своите мотиви.

-г-жа М. Томева – Цената на стола е тази, защото питахте на заседание на комисиите за оферти. Това е от фирмата, която поддържа столовете в околията и може да реагират, ако има някаква повреда. Да дойдат на деня или на следващия ден, за да поправят стола. 

-г-н С. Стаменов – Обстоятелството, че имаме лекар и зъболекар в селото е наистина бижу. Ако ние не подкрепяме тези двама човека и не дай си боже останем без някой от тях, знаете че ще бъде много трудно. Смятам, че не е проблем за общината да закупи този стол.

-г-н М. Чан – Не се съмнявам в професионализма на д-р Лазаров. Но според мен трябва да има по – ясни аргументи. Не е въпроса за парите. Въпросът е какво ще бъде след това.

-г-н С. Стаменов – Да погледнем от тази страна, че като купуваме нещо, трябва да бъде от полза за всички граждани в населеното място. Защото купуваме къщи, но те няма да се ползват от нашите жители. Просто влагаме средства. Какъв ще е приходът от тях, засега може само да се гадае. Именно и от това нещо ще се усети от жителите. 

-г-н И. Нешков – Въпросът е на кого ще бъде този стол. Ние го подаряваме на кабинета на М. Лазаров или на общината? Това е питането. Г-н Кмете, Вие какво ще кажете по този въпрос?

-г-н Г. Даулов – Според мен начинът, по който е формулирана молбата, е да бъде закупен като актив на общината. Той поема поддръжката му. Трябва той да каже.

-г-н М. Чан – Според мен трябва да има финансово облекчение за пенсионери и инвалиди при използването на тази услуга. Предлагам докладната записка да се отложи за разглеждане до следващо заседание, до изясняване на аргументите.

-г-н Т. Дишлянов – Становището на комисията е, че подкрепяме предложението на г-н М. Чан да се отложи и да поканим д-р М. Лазаров на следващото заседание, за да разясни възникналите въпроси.

-г-н М. Чан – Да може да отговори ще има ли възможност за финансови облекчения за пенсионери и инвалиди. 

-г-н Г. Даулов – Самия изпълнител издава фактура на името на общината. Ако се отпусне тази помощ на него е различно. 

-г-жа М. Томева – Поставен е въпросът дали ще отпуснем средствата за закупуване на стола по фактурите на стойност 15 хиляди евро.  Поискали са 5000 евро капаро. 
-г-н  Чан – За мен след като иска помощ, трябва да дойде да се аргументира, да приеме съвети или предложения. Освен, че ще поеме безплатните прегледи за децата от ДГ и учениците от ОУ, дали ще има финансовата възможност да облекчи пенсинерите и инвалидите, жители на община Чавдар.

-г-н С. Стаменов – Според мен са ясни нещата. Въпросът е дали ще се отпуснат средствата. 

-г-жа М. Томева  - Само да не останем за в бъдеще без зъболекар или лекар… Пак ще търсим помощ от предприятията, както и за лабораторията сега. Хората ще идват два пъти в седмицата, за да извършват изследвания или прегледи, а през останалото време? Преминаваме към гласуване предложението на г-н М. Чан, което е за отлагане на докладната записка до изясняване на аргументите.

-г-н И. Нешков – Преди да гласуваме, предлагам всеки от нас да си каже мнението. 

-г-н С. Велчев – Аз подкрепям мнението на М. Чан и Т. Дишлянов .

Не постъпиха други предложения и се премина към гласуване.
На основание чл.21, ал.1, т. 23 във връзка с чл. 27, ал. 3 от ЗМСМА, и чл.2, ал.1, т.б от Наредба за отпускане на еднократна финансова и материална помощ от община Чавдар и чл. 6, ал.1, т.21 и чл.7 от Правилника за организацията и дейността на ОбС, с 8 гласа „ЗА”,  2 „ПРОТИВ” и  1 „ВЪЗДЪРЖАЛ СЕ”,  ОбС взе
РЕШЕНИЕ № 345
Общински съвет Чавдар отлага разглеждането на молба с вх. № ОбС – 362/20.07.2026 г. от д-р М. Лазаров, относно закупуване на зъболекарски стол, за представяне на аргументи и мотиви от вносителя, касаещи закупуването му, до следващо заседание. 
ШЕСТА ТОЧКА ОТ ДНЕВНИЯ РЕД


Г-жа М. Томева – Председател на ОбС, даде думата за изказвания, питания,  становища и предложения на граждани.


-г-жа Т. Илкова – Благодаря! Преди да помоля за нещо, единственото богатство на Чавдар е, че имаме лекар и зъболекар. Пътувам много из страната и виждам хората как страдат. Има ли възможност - помагайте, защото хора, които имат постоянна нужда от лекар, те го чувстват. Един от тези хора съм и аз, и го чувствам с какво внимание и желание д-р Лазаров винаги се отзовава. С г-н Стаменов говорехме за една лаборатория, за една аптека... Европейското село като няма лекар и зъболекар... Винаги говорех за гората, от 1995 г...Дали „Бенковски 1“ или „Бенковски 2“, или общо двете... Другият приоритет ми беше училището в Чавдар. Винаги желаех училището да бъде на ниво – не се получи. Болката ми беше за гората от 2001-2002 г., когато се борехме няколко човека за гората, които имахме смелост. Сега ще пожелая на директора на училището и на управителя на „Чавдарска гора“ ЕООД да са живи и здрави. Трябва да ги поддържате още десет години да се пенсионират. След това вече може да няма нищо. Сега отново няма да моля нищо за мен, защото аз няколко пъти го споменавам, че няма никой работил в общината, както аз - 45 години. Никога не съм поискала помощ от тази община. Веднъж попитах и ме попитаха коя съм аз. Сега искам да ви помоля да помислите нещо. От известно време ходя по-често на църква. И с какво се сблъсквам? Това е мое лично мнение... Чувствам и виждам така. И ако някой засягам, защото знам, че в Чавдар нямат смелост да дойдат хората, но гледат постоянно сесиите. Ако бъде някой засегнат, се извинявам. Има една хубава табела сложена на храма, че 2023 г. е направен основен ремонт. Но не се сложи табела, на която да пише, че храмът е на 140 г. , което щеше да бъде още по-хубаво. От миналата година ми направи впечатление, че започва да пада мазилка от тавана покрай стенописите. Почва да се руши и пада, докато си седиш. Видях, сложени са климатиците, така че като се включи, се гасят всички кандила пред олтара. Гаси се климатика, но явно инсталацията не издържа и изгасва всичко в църквата. Ако се реши зимата да се измие пода, няма вода. Трябва да се докара вода от вкъщи, защото е спряна водата отвън със спирателен кран. Онзи ден гледам паднали ъглите. Паднал сачака на 5-6 места. Това са община, църква, училище, читалище и 650 жители, които са останали в Чавдар. Никой не може да ми оспори тази цифра. Няма ли някаква гаранция? Другият ми въпрос. Не чувам никой да коментира какво правим с водата на Чавдар. Да благодарим на Господ, това лято беше благоприятно за всички нас. Имаме вода, но догодина пак ли ще чакаме водоноските? Един кмет ми обясняваше, че ще има вода да се къпя по 10 пъти на ден. Добре, че са 2 бунара. Това лято има вода, не мога да оспоря. Сега може би не е моментът да отговорите, но следващия път бих дошла и този баш-майсторът на ремонта на църквата и там пише за колко милиона е спонсорирано от „Елаците МЕД“, този годподин да влезе и да си поправи всичко, че е срамота. Онзи ден има сватба и всички гледат ъглите. Извинявам се, това е моето виждане. Както училището, така и църквата е наша – на радославчани. Да се запретнем да си го оправим. Няма да чакаме номадите. 


-г-н Г. Даулов – Няма нужда до другата сесия, още сега ще отговоря. По отношение на църквата - никой до сега не е сигнализирал, че има такъв тип проблеми, дали съществуващи или свързани с предишния ремонт. И отец Марин е предстоятел на църквата, ще го поканя да дойде да сподели и да видим кои са проблемните неща. По отношение на водата, за което казвате, че нищо не се е направило, в момента тече процедура. По отношение на лабораторията - във вторник стартира дейност. Вторник и четвъртък ще работи от 08.00 до 09.30 ч първоначално да се види каква ще е посещаемостта. Ако има много желаещи, ще има  и трети ден, но към момента не мисля, че има. Ща бъде официално обявено. Ще е на старото си място в здравния кабинет в сградата на пощата. Регистрацията е чрез „МБАЛ Пирдоп“ АД, като финансирането на услугата към „МБАЛ Пирдоп“ ще го поемат „Елаците МЕД“ АД и самите граждани ще бъдат освободени от потребителска такса. Но общината не може да регистрира лаборатория. С наш превоз ще взимаме лаборанта от Пирдоп. Днес пристигна и компютър, който да има връзка с болницата и изследванията. Вторник и четвъртик ще работи.


-г-жа Илкова – А, аптеката?



-г-н Г. Даулов – Аптека няма, както не е имало и много преди това, с изключение преди две години. Няма желаещи за аптека. Обявихме конкурс, за съжаление никой не се яви. Общината аптека не може да регистрира. Закона не го позволява. Ако се появи желаещ да отвори аптека, ще му се търси помещение.



-г-н С. Стаменов – Резултатите от лабораторията трябва ли да се ходи до Пирдоп, за да се получават?



-г-н Г. Даулов – Не, на място ще се получават. Още следобяда. Ще взимаме ние резултатите. 


-г-жа Т. Илкова – Онзи ден бях на гости в с. Бенково. Направи ми впечатление -вода име докарана от Стара планина. Аз мисля, че сме на едно  ниво. Ние ще бием сонди в Челопешката река. Те пък си докарали от Стара планина вода, колкото искаш. 



-г-н Г. Даулов – Нашите водохващания пак идват от там. Това са подземни пластове. Проучени са всякакви възможни варианти от хора, които смятам, че разбират малко повече от мен и Вас от тази материя. Процедурата е стартирана.



-г-н С. Стаменов – г-н Ц. Вутов обеща, че ще помага в това отношение - затова да се възползваме.



-г-жа Т. Илкова – Мен ме боли като човек, родил се и израсъл в Чавдар, създал семейство. Семейството ми живее в Чавдар. А не, че ме грее, че е европейско село или красиво. Искам да е удобно и хубаво за всички нас. Първо трябва да се мисли, че ние сме жители и нещо трябва да се възползваме от всички тези средства, които влизат в селото. При нас има един хотел. Мога да ви кажа колко точно човека имаше декември, януари, февруари... Добре, че дойдоха едни румънци, та заживяха. Имам щастието да виждам бароковия хотел.



-г-н Г. Даулов – г-жо Илкова, в това няма нищо вярно. Общински център за гости „Дар“ е на печалба за година време от създаването му. Този обект в общината реализира най-много печалба. 
СЕДМА ТОЧКА ОТ ДНЕВНИЯ РЕД


В точка „Разни“ нямаше обсъждания.

С това дневният ред бе изчерпан и заседанието приключи в 18:55 часа.


Лазаринка Лазарова:                             

Мария Томева:
Протоколчик                                         

Председател на ОбС-Чавдар 

